Unionin yleisen tuomioistuimen määräys (laajennettu kymmenes jaosto) 8.6.2021 – Price vastaan neuvosto
(asia T-231/20)
Kumoamiskanne –Vapauden, turvallisuuden ja oikeuden alue – Sopimus Yhdistyneen kuningaskunnan eroamisesta unionista ja Euratomista – Neuvoston päätös erosopimuksen tekemisestä – Yhdistyneen kuningaskunnan kansalaiset – Unionin kansalaisuuden menettäminen – Toimi ei koske kantajaa erikseen – Muu kuin sääntelytoimi – Tutkimatta jättäminen
1.      Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Luonteeltaan yleisesti sovellettava toimi koskee asianomaista erikseen – Edellytykset – Neuvoston päätös hyväksynnän antamisesta sellaisen sopimuksen tekemiselle, jossa vahvistetaan Yhdistyneen kuningaskunnan Euroopan unionista eroamiseen sovellettavat yksityiskohtaiset säännöt – Yhdistyneen kuningaskunnan kansalaisten nostama kanne – Unionin kansalaisuuden ja siihen liittyvien oikeuksien menettäminen – Toimi ei koske kantajaa erikseen – Tutkimatta jättäminen
(SEUT 263 artiklan neljäs kohta; neuvoston päätös (EU) 2020/135)
(ks. 34, 36–40 ja 44–51 kohta)
2.      Kumoamiskanne – Luonnolliset henkilöt tai oikeushenkilöt – SEUT 263 artiklan neljännessä kohdassa tarkoitetun sääntelytoimen käsite – Neuvoston päätös hyväksynnän antamisesta sellaisen sopimuksen tekemiselle, jossa vahvistetaan Yhdistyneen kuningaskunnan Euroopan unionista eroamiseen sovellettavat yksityiskohtaiset säännöt, ei kuulu siihen
(SEUT 263 artiklan neljäs kohta; neuvoston päätös (EU) 2020/135)
(ks. 52, 54, 55, 57, 58 ja 65–77 kohta)
Aihe
SEUT 263 artiklaan perustuva vaatimus, joka koskee yhtäältä Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (EUVL 2020, L 29, s. 7) ja toisaalta Euroopan unionista ja Euroopan atomienergiayhteisöstä tehdyn sopimuksen tekemisestä 30.1.2020 tehdyn neuvoston päätöksen (EU) 2020/135 (EUVL 2020, L 29, s. 1) osittaista kumoamista.
Ratkaisu
1)
Kanne jätetään tutkimatta.
2)
Lausunnon antaminen Euroopan komission väliintulohakemuksesta raukeaa.
3)
David Price velvoitetaan vastaamaan omista oikeudenkäyntikuluistaan ja korvaamaan Euroopan unionin neuvoston oikeudenkäyntikulut lukuun ottamatta väliintulohakemukseen liittyneitä kuluja.
4)
David Price, neuvosto ja komissio vastaavat omista väliintulohakemuksiin liittyneistä kuluistaan.